ຊີເຣຍ ປະຕິຍານວ່າ ຈະສືບຕໍ່ ສູ້ລົບຕ້ານ ລັດອິສລາມ ຫຼັງຈາກ ທີ່ຢຶດຄືນໄດ້ ເມືອງ Palmyra
ໂດຍການໜູນຫຼັງ ຂອງຣັດເຊຍ ທີ່ໄດ້ທຳການໂຈມຕີທາງອາກາດ ກອງກຳລັງສະໜັບສະໜູນ ລັດຖະບານຊີເຣຍ ຈຶ່ງສາມາດເຂົ້າຄວບຄຸມເມືອງ Palmyra ໄດ້ຄືນ ຈາກກຸ່ມລັດອິສລາມ.
ກອງທັບບົກຂອງຊີເຣຍ ກ່າວວ່າ ການຢຶດຄືນມາໄດ້ ເມືອງ Palmyra ຈະເຮັດໃຫ້ເປັນຈຸດເລີ້ມຕົ້ນ ການຂະຫຍາຍການ ຕໍ່ຕ້ານກຸ່ມລັດອິສລາມ ໃນຂະນະດຽວກັນ ຫົວໜ້າດ້ານວັດຖຸ ບູຮານຂອງປະເທດ ກໍໄດ້ປະກາດໄປວ່າ ສະຖານປະວັດສາດນີ້ ຈະມີຄວາມສຳຄັນຍິ່ງຂຶ້ນ ເພາະໄດ້ລອດຈາກການທັບມ້າງທຳ ລາຍ ຂອງພວກຫົວຮຸນແຮງ ໂດຍການໜູນຫຼັງຂອງການໂຈມຕີທາງອາກາດຂອງຣັດເຊຍ ກອງກຳລັງສະໜັບສະໜູນ ລັດຖະບານຊີເຣຍ ຈຶ່ງສາມາດຄວບ ຄຸມເມືອງ Palmyraໄດ້ຄືນ ຫຼັງຈາກທີ່ພວກລັດອິສລາມໄດ້ປົກຄອງມາໄດ້ 10 ເດືອນ ທີ່ ປະກອບດ້ວຍການທຳລາຍອະນຸສອນສະຖານຫຼາຍແຫ່ງ ທີ່ໄດ້ສ້າງຂຶ້ນໃນເກືອບ 2000 ປີກ່ອນ ກຸ່ມສິ້ງຊອມສິດທິມະນຸດ ຂອງຊີເຣຍ ທີ່ມີຫ້ອງການຕັ້ງຢູ່ປະເທດອັງກິດ ກ່າວວ່າ ການບຸກ ໂຈມຕີດັ່ງກ່າວ ໄດ້ເຮັດໃຫ້ ພວກຮຸນແຮງ 400 ຄົນ ເສຍຊີວິດ ພ້ອມດ້ວຍພວກນັກລົບ ສະໜັບສະໜູນ ລັດຖະບານຊີເຣຍ 180 ຄົນ ປະທານາທິບໍດີ ຊີເຣຍ Bashar al-Assad ໄດ້ຍົກຍ້ອງການບຸກໂຈມຕີນັ້ນ ວ່າເປັນ ສື່ມວນຊົນຂອງທາງການຊີເຣຍ ກ່າວວ່າ ບັນດານັກຊ່ຽວຊານ ຈະເຂົ້າໄປຍັງເມືອງ Palmyra ໃນບໍ່ເທົ່າໃດມື້ຈະມາເຖິງນີ້ ເພື່ອປະເມີນຄວາມເສຍຫາຍ ຂອງພວກຫົວຮຸນແຮງ ທີ່ໄດ້ກະທຳໄປ ຊຶ່ງພວກເຂົາໄດ້ທຳລາຍ ພວກຮູບປັ້ນທີ່ພວກເຂົາເຫັນວ່າ ເປັນການສັກກາຣະ ນັບຖື ຢູ່ໃນສະຖານທີ່ຕ່າງໆ ທັງ ຊີເຣຍ ແລະ ອີຣັກ ທີ່ພວກເຂົາຢຶດໄດ້ ໃນລະຫວ່າງ 2 ປີ ທີ່ຜ່ານມານັ້ນ ຫົວໜ້າດ້ານວັດຖຸບູຮານ ທ່ານ Maamoun Abdulkarim ໄດ້ປະຕິຍານວ່າ ຈະສ້າງຄືນ ໃໝ່ ອັນທີ່ພວກລັດອິສລາມໄດ້ທຳລາຍໄປ ຊຶ່ງລວມທັງ ປະຕູໄຊ ຫຼື Arch of Triumph ແລະ ວັດ Baalshmin ແຕ່ທ່ານໄດ້ກ່າວວ່າ ອະນຸສອນສະຖານອື່ນໆ ຢູ່ໃນເມືອງຍຸກ ສະໄໝ ໂຣມັນ ນັ້ນ ແມ່ນຢູ່ໃນສະພາບທີ່ຍັງດີຢູ່